Purpurinis plokščiavabalis

Purpurinis plokščiavabalis (Cucujus cinnaberinus) – plokščiavabalių (Cucujidae) šeimos vabalas. Kūnas 11 – 15 mm ilgio, plokščias. Apatinė pusė juoda (tik galva raudona), viršutinė pusė purpurinės raudonos spalvos. Galva platesnė už priešnugarėlę.

 Biologija 
Lervos vystosi po džiūstančių ir nudžiūvusių lapuočių medžių žieve. Plėšrios, labai ėdrios, sunaikina daug po žieve besivystančių vabzdžių. Vystymosi ciklas trunka 2 metus.

Suaugėliai vabalai aptinkami po lapuočių medžių žieve, ant kamienų ir rąstų. Kartais suaugėliai slepiasi ir po spygliuočių medžių žieve. Po medžių žieve taip pat ir žiemoja.

Vabalai aktyvūs birželio – liepos mėnesiais.

 Paplitimas 
Aptiktas beveik visoje Europoje nuo Viduržemio jūros krantų iki Norvegijos. Kituose žemynuose neatrastas.
Retas, įrašytas į tarptautinę raudonąją knygą.

Lietuvoje taip pat retas. Įrašytas į Lietuvos raudonąją knygą.
600px|left|thumb|Purpurinis plokščiavabalis,  Vaizdas iš viršaus (kairysis paveiksliukas), šono (vidurinis paveiksliukas) ir apačios (dešinysis paveiksliukas). 

 Išnašos 

 Taip pat skaitykite: 
Pušinis plokščiavabalis

 Nuorodos 
Nuotraukos

Kategorija:Plokščiavabaliai